Skotlantilainen YouTube-persoona Marcus ”Count Dankula” Meechan, 30, ilmoitti eilen YouTubessa, että hänen tekemänsä valitukset eivät tuottaneet tulosta. Hän kertoo videolla skotlantilaisen valitusjärjestelmän antavan kaksi mahdollisuutta valittaa mistä päätöksestä ja molemmat valituskirjeet palautuivat hylättyinä Meechanille.

”Minua ei edes kuultu. Sain vain kaksi hylsykirjettä ja siinä se”, Meechan valottaa videolla.

Valitusten mentyä kuuroille korville, Meechanin 800 punnan sakko astui virallisesti maksettavaksi.

”Minulle annettiin kuusi kuukautta aikaa maksaa se sakko, eli minulla on lokakuun 26. päivään asti aikaa maksaa se 800 puntaa. 800 puntaa, jota en aio vieläkään maksaa!” Meechan lataa videolla hymyillen leveästi.

26.10. jälkeen Meechan saanee määräyksen tulla oikeuden eteen selittämään syy sakon maksamattomuudelle.

”Aion selittää siellä, etten aio maksaa sakkoa, koska en ole kriminaali enkä ole tehnyt mitään väärää. Videon tarkoitus ja konteksti jätettiin täysin huomiotta oikeuskäsittelyn aikana. Niiden sijaan oikeudessa uskottiin tätä täysin naurettavaa, minuun liitettyä salaista natsi-ideologiaa, jonka syytäjä oli keksinyt täysin päästään”, Meechan selittää.

Meechan aikoo kieltäytyä myös suuremman sakon maksamisesta tai yhdyskuntapalvelun tekemisestä. Mikäli Meechanin lakimiesten muut toimet eivät saa juttua uudelleenkäsittelyyn, aikoo Meechan mennä vankilaan natsimopsivideonsa vuoksi.

”Ihmisten tunteiden loukkaaminen ei pitäisi olla laitonta.”

Meechan nousi suuren yleisön tietoisuuteen julkaistuaan huhtikuussa 2016 videon YouTubessa, missä hän esitteli koiralleen opettamaansa temppua. Videolla koira nostaa käskystä ”Sieg Heil” etutassunsa ilmaan ja innostuu silmin nähden Meechanin sanoessa lauseen ”Gas the jews”, eli ”Kaasutetaan juutalaiset”.

Uutisblogi Kahvi ja Tee on seurannut Meechanin oikeustaistelua tuomion langettamisesta asti.